# Opere minori (Ariosto)/Poesie latine/Liber primus/Carmen VI

../Carmen V ../Carmen VII IncludiIntestazione 8 maggio 2024 100%
Opere minori Ludovico Ariosto 1857 CC BY-SA 3.0 GFDL Indice:Ariosto-Op.minori.1-(1857).djvu //it.wikisource.org/w/index.php?title=Opere_minori_(Ariosto)/Poesie_latine/Liber_primus/Carmen_VI&oldid=- 20240510152742 //it.wikisource.org/w/index.php?title=Opere_minori_(Ariosto)/Poesie_latine/Liber_primus/Carmen_VI&oldid=- 20240510152742
VI.
AD HERCULEM STROZZAM.
Audivi, et timeo ne veri nuncia fama
Sit quæ multorum pervolat ora frequens. Scin verum, quæso? scin tu, Strozza? eia age, fare: Maior quam populi, Strozza, fides tua sit. An noster fluvio misere?... (Heu timeo omnia! at illa Dî prohibete, et eant irrita verba mea; Et redeat sociis hilari ore, suasque Marullus Ante obitum ridens audiat inferias). Fama tamen vatem, sinuoso vortice raptum, Dulciloquam fluvio flasse refert animam. Scin verum, quæso? scin tu, Strozza? eia age, fare: Maior quam populi, Strozza, fides tua sit. Ut timeo! nam vana solet plerumque referre Fama bonum, at nisi non vera referre malum. Quamque magis referat sævum, crudele, nefandum, Proh superi! est illi tam mage habenda fides. Quod potuit gravius deferri hoc tempore nobis, Qui sumus in Phæbi Pieridumque fide, Quam mors divini (si vera est fama) Marulli? Iuppiter! ut populi murmura vana fluant. Scin verum, quæso? scin tu, Strozza? eia age, fare: Maior quam populi Strozza fides tua sit. Nam foret hæc gravior iactura mihique tibique, Et quemcunque sacræ Phocidos antra iuvent, Quam vidisse malâ tempestate (improba secli Conditio!) clades et Latii interitum, Nuper ab occiduis illatum gentibus, olim Pressa quibus nostro colla fuere iugo. Quid nostra an Gallo regi an servire Latino, Si sit idem hinc atque hinc non leve servitium? Barbaricone esse est peius sub nomine, quam sub
Moribus? At ducibus, Dii, date digna malis. Quorum quam imperium gliscente tyrannide tellus Saturni Gallos pertulit ante truces; Et servate diu doctumque, piumque Marullum, Redditeque actutum sospitem eum sociis: Qui poterit dulci eloquio, monitisque severis, Quos Musarum haustu plurimo ab amne tulit, Liberam, et immunem (vincto etsi corpore) mentem Reddere, et omne animo tollere servitium. Sit satis abreptum nuper flevisse parentem: Ah grave tot me uno tempore damna pati! Tarchoniota aurâ ætheriâ vescatur, et inde Cœtera sint animo damna ferenda bono. Scin verum, quæso? scin tu, Strozza? eia age, fare: Maior quam populi Strozza fides tua sit. At iuvat hoc potius sperare, quod opto: Marullum Iam videor lætâ fronte videre meum. An quid obest sperare homini dum grata sinit res? Heu lachrymis semper sat mora longa datur.
* ↑ Michele Marullo, nato in Grecia ma educato ai costumi e agli studî d’Italia, autore di lodati versi latini, morì veramente sommerso nel fiume Cecina in Toscana, mentre tornava dall’aver visitato in sua casa Raffaele Volterrano, nel 1500.
* ↑ Allusione alla conquista novella, e da parere allora definitiva, che i Francesi avevano fatta del ducato di Milano.
* ↑ Sentenza tristemente degna di considerazione; come tutto il componimento è da riporsi tra i più passionati e più belli del nostro poeta.
* ↑ Niccolò Ariosto, padre dell’autore, era morto (secondo il Baruffaldi) nel giorno 10 febbrajo di quello stesso anno. Vedi il carme XVI di questo stesso Libro, e il IX del Libro terzo.
* ↑ Parrebbe da questo epiteto, che il Marullo, benchè creduto greco, fosse nativo della Georgia, anzi del Daghestan.